《建初弟来都省视喜极有感三首 其一》
清代·彭桂

相持莫下拜，拭泪认分明。讶尔颜何瘦，令余痛失声。

饥寒留剩骨，患难得馀生。乍见浑无语，那堪悲喜并。

作者简介：江苏溧阳人，原名椅，字爰琴，又字上馨。诸生。当时名公均视为才士，工诗，足迹远涉幽蓟，所闻所见益助其奇。康熙十八年荐举鸿博，不赴。有《初蓉阁集》、《谷音集》。